સુત્રોનાં જણાવ્યાં અનુસાર રાજ્યમાં દલિતો પર થતા અત્યાચારનાં બનાવોની ઘટનાઓની શાહી હજુ સુધી સુકાઇ નથી. દલિતો પર અત્યાચારની ઘટના દિવસેને દિવસે વધી રહી છે. ત્યારે રવિવારે પણ તેવો એક કિસ્સો સામે આવ્યો હતો, જ્યા માણસાનાં પારસા ગામમાં એક દલિત યુવકની જાન વરઘોડા અને બેંન્ડ બાજા સાથે માંડવે જઇ રહી હતી. ત્યારે ઓંછી માનસિકતા ધરાવતા અન્ય સમાજનાં લોકોએ તેમનો રસ્તો રોકી વરરાજાને ઘોડી પરથી નીચે ઉતરાવાનો પ્રયાસ કર્યો હતો. જો કે પોલીસને આ અંગે જાણ થતા તે ગામમાં આવી પહોચી હતી અને સમગ્ર મામલાને ઢારે પાડવા દલિત સમાજનાં લોકોને આ મામલે યોગ્ય કાર્યવાહી કરવાની ખાતરી આપી હતી.